AFC U-16: O‘zbekiston o‘smirlar terma jamoasi chorak finalda Suriyaga qarshi maydonga tushadi

Tailandning Bangkok shahrida o‘smirlar o‘rtasida Osiyo chempionati “D” guruhidagi uchrashuvlar nihoyasiga yetdi, deya xabar bermoqda Uff.uz.

Unda Suriya terma jamoasi guruh peshqadami Eron o‘smirlar terma jamoasini 2:1 hisobida mag‘lub etib, keyingi bosqichga yo‘l oldi. Yana bir uchrashuvda Saudiya Arabistoni terma jamoasi Qatar bilan 1:1 hisobida durang qayd etdi.
Demak, O‘zbekiston U-16 terma jamoasi chorak finalda Suriya terma jamoasiga qarshi bahs olib boradigan bo‘ldi. Ushbu bahs 14-sentabr kuni 18:00 da boshlanadi. Chorak finalda g‘alaba qozongan terma jamoa kelasi yili Chilida bo‘lib o‘tadigan 17 yoshlilar o‘rtasidagi Jahon chempionati yo‘llanmasiga ega bo‘ladi.
Barcha chorak final juftliklari bilan tanishing:
Osiyo chempionati U-16. Chorak final.
Janubiy Koreya — Yaponiya
Avstraliya — Malayziya
O‘zbekiston — Suriya
Eron — KXDR.